กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่อำเภอแหลมงอบ อำเภอเมืองตราดกิ่งอำเภอเกาะช้างอำเภอแหลมงอบ อำเภอคลองใหญ่และกิ่งอำเภอเกาะกูดอำเภอแหลมงอบ จังหวัดตราดพ.ศ.๒๕๔๖[๑] อาศัยอำนาจตามความในมาตรา๕ (๓)แห่งพระราชบัญญัติควบคุมอาคารพ.ศ.๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓)พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้แนวชายฝั่งทะเลหมายความว่า แนวที่น้ำทะเลขึ้นสูงสุดตามปกติทางธรรมชาติบริเวณที่ ๑ หมายถึงพื้นที่ในบริเวณที่วัดจากแนวชายฝั่งทะเลของจังหวัดตราดและแนวชายฝั่งทะเลของเกาะทุกเกาะในจังหวัดตราดยกเว้นบริเวณที่ ๔ เข้าไปในแผ่นดินเป็นระยะ ๕๐ เมตรตลอดแนวชายฝั่งทะเลบริเวณที่ ๒ หมายถึงพื้นที่ในบริเวณที่วัดจากแนวเขตบริเวณที่ ๑ ตลอดแนวเข้าไปอีกเป็นระยะ ๑๕๐ เมตร บริเวณที่ ๓ หมายถึงพื้นที่ในบริเวณที่วัดจากแนวเขตบริเวณที่ ๒ ตลอดแนวเข้าไปอีกเป็นระยะ ๓๐๐ เมตรบริเวณที่ ๔ หมายถึงพื้นที่ในบริเวณหมู่เกาะกระและเกาะรังข้อ ๒ให้กำหนดพื้นที่บางส่วนในท้องที่อำเภอแหลมงอบ อำเภอเมืองตราดกิ่งอำเภอเกาะช้าง อำเภอแหลมงอบ อำเภอคลองใหญ่ กิ่งอำเภอเกาะกูด อำเภอแหลมงอบจังหวัดตราด และเกาะทุกเกาะในจังหวัดตราด ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่๑ ห้ามบุคคลใดก่อสร้างอาคารอื่นใด เว้นแต่(๑)อาคารเดี่ยวที่เป็นอาคารอยู่อาศัยและอาคารของทางราชการที่มีความสูงไม่เกิน๘ เมตร พื้นที่อาคารรวมกันไม่เกิน ๑๕๐ ตารางเมตร โดยอาคารแต่ละหลังตั้งห่างกันไม่น้อยกว่า๔ เมตร ห่างเขตที่ดินของผู้อื่นไม่น้อยกว่า ๒ เมตรมีที่ว่างโดยรอบอาคารไม่น้อยกว่าร้อยละ ๓๐ของที่ดินแปลงที่ขออนุญาตก่อสร้างอาคารนั้นและต้องห่างจากแนวชายฝั่งทะเลไม่น้อยกว่า ๒๐ เมตร(๒) เขื่อนท่าเทียบเรือ ทางหรือท่อระบายน้ำ สะพาน และรั้วหรือกำแพงที่มีความสูงไม่เกิน ๒เมตร(ข) ภายในบริเวณที่๒ ห้ามบุคคลใดก่อสร้างอาคาร ดังต่อไปนี้(๑) อาคารที่มีความสูงเกิน๑๒ เมตร(๒) โรงงานทุกประเภทตามกฎหมายว่าด้วยโรงงานเว้นแต่โรงงานจำพวกที่ ๑ และโรงงานจำพวกที่ ๒ ที่มีพื้นที่น้อยกว่า ๑๐๐ ตารางเมตร(๓) โรงมหรสพ(๔) สถานีขนส่งตามกฎหมายว่าด้วยการขนส่งทางบก(๕) อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน ๑๐ ตารางเมตร หรือเป็นไปเพื่อการค้าหรือก่อเหตุรำคาญตามกฎหมายว่าด้วยการสาธารณสุข(๖) อาคารที่มีพื้นที่รวมกันทุกชั้นในหลังเดียวกันเกิน๕,๐๐๐ ตารางเมตร(๗) ตลาดที่มีพื้นที่ทุกชั้นในหลังเดียวกันหรือหลายหลังรวมกันเกิน๓๐๐ ตารางเมตร หรือตลาดที่มีระยะห่างจากเขตที่ดินตลาดอื่นน้อยกว่า ๕๐ เมตร(๘) โรงซ่อมสร้าง หรือบริการยวดยานที่ขับเคลื่อนด้วยเครื่องยนต์ทุกชนิดเว้นแต่บริการเกี่ยวกับเรือ(๙) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว(๑๐) สถานที่เก็บน้ำมันเชื้อเพลิงเพื่อการจำหน่ายขายและสถานีบริการน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง(๑๑) สถานพยาบาลที่มีเตียงสำหรับผู้ป่วยค้างคืนเกิน๕ เตียง(๑๒) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีความสูงไม่เกิน ๑๒ เมตร(๑๓) อาคารที่สร้างด้วยวัสดุไม่ถาวรหรือไม่ทนไฟเป็นส่วนใหญ่เว้นแต่เป็นอาคารเดี่ยวชั้นเดียวที่มีความสูงไม่เกิน ๖ เมตรและต้องมีระยะห่างจากอาคารอื่นโดยรอบไม่น้อยกว่า ๔ เมตร(๑๔) ห้องแถวหรือตึกแถว(๑๕) อาคารที่มีที่ว่างในที่ดินแปลงที่ก่อสร้างอาคารน้อยกว่าร้อยละ๓๐ ของที่ดินแปลงที่ขออนุญาตก่อสร้างอาคารนั้น(๑๖) ฌาปนสถาน(๑๗) อาคารเก็บสินค้าอาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่ทุกชั้นในหลังเดียวกันหรือหลายหลังรวมกันเกิน๑๐๐ ตารางเมตร(๑๘) โรงกำจัดขยะมูลฝอย(ค) ภายในบริเวณที่๓ ห้ามบุคคลใดก่อสร้างอาคาร ดังต่อไปนี้(๑) อาคารตาม(ข) (๒) (๕)(๘) (๙) และ (๑๕)(๒) อาคารเก็บสินค้าอาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่ทุกชั้นในหลังเดียวกันหรือหลายหลังรวมกันเกิน๒๐๐ ตารางเมตร(ง) ภายในบริเวณที่๔ ห้ามบุคคลใดก่อสร้างอาคารอื่นใด เว้นแต่(๑) เขื่อนทางหรือท่อระบายน้ำ และสะพานที่ไม่ได้สร้างลงสู่ทะเล(๒) ท่าเทียบเรือการวัดความสูงให้วัดจากระดับพื้นดินถึงส่วนที่สูงที่สุดของอาคารข้อ ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔อาคารที่มีอยู่ก่อนการใช้บังคับกฎหมายว่าด้วยการควบคุมอาคารและอาคารที่ได้รับอนุญาตให้ก่อสร้างตามกฎหมายว่าด้วยการควบคุมอาคารในพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่ขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณ วันที่ ๓๐ ตุลาคม พ.ศ.๒๕๔๖ประมวล รุจนเสรีรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยญาณี/พิมพ์๑๐กุมภาพันธ์ ๒๕๔๗สุนันทา/อรดา/ตรวจ๑๗กุมภาพันธ์ ๒๕๔๗A+B[๑]รก.๒๕๔๖/๑๑๔ก/๑๙/๑๓ พฤศจิกายน ๒๕๔๖